কোহলি, রুতুরাজের সেঞ্চুরি! প্রোটিয়াদের পাহাড়প্রমাণ টার্গেট দিল ভারত

ওয়েব ডেস্ক: রাঁচির পর রায়পুরেও সেঞ্চুরি হাঁকালেন বিরাট কোহলি (Virat Kohli)। তবে শুধু বিরাট নয় দক্ষিণ আফ্রিকার বিরুদ্ধে দ্বিতীয় ওডিআই ম্যাচে (India Vs South Africa) শতরান করেছেন রুতুরাজ গাইকোয়াডও (Ruturaj Gaikwad)। আর এই জোড়া সেঞ্চুরির সুবাদে ফের প্রটিয়াদের সামনে রানের পাহাড় গড়ল ভারত। টানা ২০ বার টসে হারা ভারতীয় দল আবারও একবার প্রথমে ব্যাট করে দিল বড় টার্গেট।

বুধবারের এই ম্যাচে টসে হেরে ব্যাট করতে নেমে শুরুতেই জোড়া ধাক্কা খায় ভারতীয় দল। যশস্বী জয়সওয়াল এই ম্যাচেও রান পেলেন না। রোহিত শর্মা গত ম্যাচে রান পেলে এই ম্যাচে দুর্ভাগ্যবশত আউট হন। তবে তারপর ম্যাচের হাল ধরেন কোহলি এবং গাইকোয়াড। দুজনের মধ্যে ১৯৫ রানের বিশাল পার্টানারশিপ হয়। একটা সময় মনে হচ্ছিল, ৪০০ রানের গন্ডি পেরিয়ে যাবে টিম ইন্ডিয়ার স্কোর। কিন্তু ফিনিশিংয়ের অভাবটা আরও একবার ভারতকে রুখে দিল ৩৫৮ রানে।

আরও পড়ুন: রাঁচির পর রায়পুরেও বিরাট ‘ঝড়’! ৫৩তম সেঞ্চুরি করলেন কোহলি

বুধবারের দ্বিতীয় ওডিআই ম্যাচে ৯৩ বলে ১০২ রানের ঝকঝকে ইনিংস খেলেন বিরাট। এটি তাঁর ওডিআই কেরিয়ারের ৫৩তম সেঞ্চুরি এবং আন্তর্জাতিক ক্রিকেটের ৮৪তম শতরান। এছাড়াও এদিন ৮৩ বলে ১০৫ রান করে আউট হন রুতুরাজ। শেষদিকে ওয়াশিংটন রান না পেলেও অধিনায়ক কেএল রাহুলের ঝোড়ো ৬৬ রানের ইনিংস ভারতকে ৩৫০ রানের গণ্ডি পেরোল ভারত। এদিন জাদেজার ব্যাট থেকেও আসে ২৪ রান। এদিন দক্ষিণ আফ্রিকা হয়ে সর্বোচ্চ ২টি উইকেট নেন মার্কো ইয়ানসন। এছাড়াও একটি করে উইকেট পান নান্দ্রে বার্গার।

দেখুন আরও খবর:

The post কোহলি, রুতুরাজের সেঞ্চুরি! প্রোটিয়াদের পাহাড়প্রমাণ টার্গেট দিল ভারত first appeared on KolkataTV.

The post কোহলি, রুতুরাজের সেঞ্চুরি! প্রোটিয়াদের পাহাড়প্রমাণ টার্গেট দিল ভারত appeared first on KolkataTV.